ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી આઇઆઇએસએફ 2020માં પ્રારંભિક સંબોધન કરશે
પ્રધાનમંત્રી શ્રી નરેન્દ્ર મોદી 22 ડિસેમ્બરના રોજ બપોરે 4:30 વાગ્યે વીડિયો કોન્ફરન્સિંગ દ્વારા ભારત આંતરરાષ્ટ્રીય વિજ્ઞાન મહોત્સવ  2020માં ઉદ્ઘાટન સંબોધન કરશે. આ પ્રસંગે કેન્દ્રીય મંત્રી ડૉ. હર્ષ વર્ધન પણ ઉપસ્થિત રહેશે.
આઈઆઈએસએફ વિશે
સમાજમાં વૈજ્ઞાનિક મનોવૃત્તિને પ્રોત્સાહન આપવા વિજ્ઞાન અને ટેકનોલોજી મંત્રાલય અને પૃથ્વી વિજ્ઞાન મંત્રાલયે વિજનાના ભારતીના સહયોગથી ભારત આંતરરાષ્ટ્રીય વિજ્ઞાન મહોત્સવની કલ્પના કરી હતી. 2015માં શરૂ થયેલ આઈઆઈએસએફ એ વિજ્ઞાન અને તકનીકીને પ્રોત્સાહન આપવા માટેની એક ઉજવણી છે. તેનો ઉદ્દેશ લોકોને વિજ્ઞાન સાથે જોડાવવા, વિજ્ઞાનનો આનંદ મનાવવા અને વિજ્ઞાન, ટેક્નોલોજી, એન્જિનિયરિંગ અને ગણિત  જીવન સુધારવા માટે ઉકેલો કેવી રીતે પ્રદાન કરી શકે છે તે દર્શાવવાનો છે. આઈઆઈએસએફ 2020નું લક્ષ્ય યુવાનોને વૈજ્ઞાનિક જ્ઞાન, સર્જનાત્મકતા, વિવેચક વિચારસરણી, સમસ્યાનું નિરાકરણ અને ટીમ વર્ક પર ધ્યાન કેન્દ્રિત કરીને 21 મી સદીની કુશળતા વિકસાવવામાં મદદ કરવાનું છે. લાંબા ગાળાનો ઉદ્દેશ્ય એ છે કે વિદ્યાર્થીઓને વૈજ્ઞાનિક ક્ષેત્રોમાં અભ્યાસ કરવા અને કાર્ય કરવા પ્રોત્સાહન આપવું.
SD/GP/BT
(
પ્રધાનમંત્રીનું કાર્યાલય
રાષ્ટ્રીય હળદર બોર્ડની સ્થાપના કરીને, અમારું લક્ષ્ય આપણા હળદરના ખેડૂતોની ક્ષમતાનો ઉપયોગ કરવાનો છે : પ્રધાનમંત્રી
પ્રધાનમંત્રી શ્રી નરેન્દ્ર મોદીએ ખેડૂતોના કલ્યાણ માટે સરકારની પ્રતિબદ્ધતાનો પુનરોચ્ચાર કર્યો છે.
નિઝામાબાદના સંસદસભ્ય શ્રી અરવિંદ ધર્મપુરી દ્વારા રાષ્ટ્રીય હળદર બોર્ડની સ્થાપનાના લાભો અંગેની પોસ્ટનો જવાબ આપતાં પ્રધાનમંત્રીએ ગઈકાલે જાહેરાત કરી હતી, પ્રધાનમંત્રીએ X પર પોસ્ટ કર્યું:
“આપણા ખેડૂતોની સુખાકારી અને સમૃદ્ધિ હંમેશા અમારી સર્વોચ્ચ પ્રાથમિકતા રહી છે.
રાષ્ટ્રીય હળદર બોર્ડની સ્થાપના કરીને, અમારું લક્ષ્ય આફણા હળદરના ખેડૂતોની ક્ષમતાનો ઉપયોગ કરવાનો છે અને તેઓને યોગ્ય સમર્થન આપવાનું છે.
નિઝામાબાદ માટેના ફાયદા ખાસ કરીને પુષ્કળ છે.
આપણા હળદરના ખેડૂતો માટે ઉજ્જવળ ભવિષ્ય સુનિશ્ચિત કરવા માટે અમે જે કંઈપણ કરવું પડશે તે કરવાનું ચાલુ રાખીશું."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
કેન્દ્રીય મંત્રીમંડળે ઇન્સ્ટિટ્યુટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા  અને પોલિશ ચેમ્બર ઓફ સ્ટેચ્યુટરી ઓડિટર  વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળ દ્વારા આજે, સભ્ય વ્યવસ્થાપન, વ્યાવસાયિક નૈતિકતાઓ, ટેકનિકલ સંશોધન, CPD, પ્રોફેશનલ એકાઉન્ટન્સી તાલીમ, ઓડિટ ગુણવત્તા દેખરેખ, એકાઉન્ટિંગના જ્ઞાનમાં વધુ પ્રગતિ, વ્યાવસાયિક અને બૌદ્ધિક વિકાસના ક્ષેત્રોમાં પરસ્પર સહકાર સ્થાપિત કરવા માટે ઇન્સ્ટિટ્યુટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા  અને પોલિશ ચેમ્બર ઓફ સ્ટેચ્યુટરી ઓડિટર  વચ્ચેના સમજૂતી કરાર  પર હસ્તાક્ષરને મંજૂરી આપવામાં આવી છે.
અમલીકરણની વ્યૂહરચના અને લક્ષ્યો:
પ્રસ્તાવિત MoUનો ઉદ્દેશ હેતુ બ્લોકચેઇન, સ્માર્ટ કોન્ટ્રાક્ટ સિસ્ટમ, પરંપરાગત એકાઉન્ટિંગમાંથી ક્લાઉડ એકાઉન્ટિંગમાં સ્થાનાંતરણ વગેરે સહિત ઓડિટ અને એકાઉન્ટિંગના ક્ષેત્રમાં નવી આવિષ્કારી પદ્ધતિઓના અભ્યાસ તેમજ ઉપયોગની બાબતોમાં પારસ્પરિક સહકારને મજબૂત કરવાનો છે. ICAI અને PIBR એવો પણ ઇરાદો રાખે છે કે, ભ્રષ્ટાચાર તેમજ નાણાં ઉચાપત સામેની લડાઇમાં સંયુક્ત સહકાર હાથ ધરવા માટે વ્યવસાયિક સંસ્થાઓ દ્વારા પ્રકાશિત કરવામાં આવેલા પુસ્તકો, સામયિકો અને અન્ય પ્રકાશનોની માહિતીનું આદાનપ્રદાન કરવામાં આવે, બંને પક્ષોના સામયિકો અને વેબસાઇટ્સ પર ઓડિટ અને એકાઉન્ટિંગ સંબંધિત લેખોનું પરસ્પર પ્રકાશન કરવામાં આવે.
અસર:
ICAI અને પોલેન્ડના PIBR વચ્ચે કરવામાં આવેલા MoUથી, ICAIની સભ્યોને પોલેન્ડમાં ટૂંકાથી લાંબા ગાળાના ભવિષ્યમાં વ્યાવસાયિક તકો પ્રાપ્ત કરવાની સંભાવનાઓ પૂરી પાડીને તેઓ યુરોપમાં પોતાની સ્થિતિ વધારે મજબૂત કરશે તેવી અપેક્ષા છે. MoUનો ઉદ્દેશ ICAI અને PIBR ના સભ્યો માટે પારસ્પરિક લાભદાયી સંબંધ વિકસાવવાનો અને જોડે મળીને કામ કરવાનો છે. MoUની મદદથી, ICAI એકાઉન્ટન્સીના વ્યવસાયમાં પૂરી પાડવામાં આવતી સેવાઓની નિકાસ પ્રદાન કરીને પોલેન્ડ સાથેની ભાગીદારીને મજબૂત કરવા માટે સક્ષમ બનશે.
ICAI સભ્યો બંને દેશમાં વિવિધ સંસ્થાઓમાં મધ્યમથી ઉચ્ચ સ્તરના હોદ્દા ધરાવે છે અને દેશની સંબંધિત સંસ્થાઓના નિર્ણય/નીતિ ઘડવાની વ્યૂહનીતિઓને પ્રભાવિત કરી શકે છે. ICAI વિશ્વના 47 દેશોના 73 શહેરોમાં ચેપ્ટર અને પ્રતિનિધિ કચેરીઓના પોતાના વિશાળ નેટવર્કના માધ્યમથી આ દેશોમાં પ્રચલિત પ્રથાઓને શેર કરીને મહત્વપૂર્ણ ભૂમિકા ભજવવા માટે પ્રતિબદ્ધ છે, જેથી ભારત સરકાર વિદેશી રોકાણ આકર્ષવા માટે અને ભારતમાં તેમનું સેટઅપ સ્થાપિત કરવા માટે તેમને પ્રોત્સાહિત કરવાના ઉદ્દેશથી તેમના દ્વારા અનુસરવામાં આવતી શ્રેષ્ઠ પદ્ધતિઓ અપનાવી શકે. આ MoUથી કોર્પોરેટ બાબતોના મંત્રાલય, ઇન્સ્ટીટ્યુટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા અને પોલિશ ચેમ્બર ઓફ સ્ટેચ્યુટરી ઓડિટર ને ફાયદો થશે.
પૃષ્ઠભૂમિ:
ચાર્ટર્ડ એકાઉન્ટન્ટ્સ અધિનિયમ, 1949 હેઠળ ભારતમાં ચાર્ટર્ડ એકાઉન્ટન્ટ્સના વ્યવસાયનું નિયમન કરવા માટે ઇન્સ્ટિટ્યુટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા ની સ્થાપના કરવામાં આવી છે જે એક કાનૂની સંસ્થા છે. ICAI દ્વારા ચાર્ટર્ડ એકાઉન્ટન્ટ્સના વ્યવસાયને આગળ વધારવામાં શિક્ષણ, વ્યાવસાયિક વિકાસ, ઉચ્ચ એકાઉન્ટિંગની જાળવણી, ઓડિટીંગ અને નૈતિક ધોરણોના ક્ષેત્રમાં વિપુલ પ્રમાણમાં યોગદાન આપવામાં આવ્યું છે, જેને વૈશ્વિક સ્તરે પણ બિરદાવવામાં આવ્યું છે. નાણાકીય સ્ટેમેન્ટ્સના ઓડિટીંગ અને પ્રકાશન પર અને કાનૂની ઓડિટર્સ પર ઓક્ટોબર 1991ના અધિનિયમ અનુસાર ધ પોલિશ ચેમ્બર ઓફ સ્ટેચ્યુટરી ઓડિટર્સ ની સ્થાપના કરવામાં આવી છે જે પોલેન્ડમાં ઓડિટના વ્યવસાયનું નિયમન કરવા માટે 1 જાન્યુઆરી 1992થી અમલમાં આવી છે.
SD/GP/JD
(
મંત્રીમંડળ
મંત્રીમંડળે વર્ષ 2017-18 પછીના સમયગાળા માટે મેજર પોર્ટ ટ્રસ્ટ અને ડૉક શ્રમ બોર્ડના કર્મચારીઓ/શ્રમિકોને ઉત્પાદકતા સંબંધિત પુરસ્કાર યોજનાને ચાલુ રાખવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે વર્ષ 2017-18 પછીના સમયગાળા માટે વર્તમાન ઉત્પાદકતા સંબંધિત પુરસ્કાર યોજનાને કોઈ ફેરફાર/સુધારા ન થાય ત્યાં સુધી ચાલુ રાખવા મંજૂરી આપી છે.
આ યોજનાથી મોટા પોર્ટ ટ્રસ્ટો અને ડૉકના 28,821 કર્મચારીઓ/શ્રમિકોને લાભ થશે અને તેનો અંદાજિત વાર્ષિક ખર્ચ 46 કરોડ રૂપિયા થશે. ઉત્પાદકતા સંબંધિત પુરસ્કાર રકમની ગણતરી બોનસ માટે હાલમાં દરમહિને રૂ. 7 હજાર પ્રમાણે થશે. આ યોજનાથી ઉત્પાદનમાં વધારાની સાથે જ બંદરગાહ ક્ષેત્રે વધુ સારા ઔદ્યોગિક સંબંધો અને કાર્યકારી વાતાવરણને વેગ મળશે.
ઉત્પાદકતા સંબંધિત પુરસ્કાર યોજના હાલમાં મોટા પોર્ટ ટ્રસ્ટો અને ડૉક શ્રમ બોર્ડના કર્મચારીઓ/શ્રમિકો માટે ચાલી રહી છે, જેમાં વાર્ષિક ઉત્પાદકતા સંબંધિત પુરસ્કારો સંયુક્ત બંદરોની કામગીરીના સૂચકાંક  ના આધારે વ્યવસ્થાપન અને પોર્ટ ટ્રસ્ટના મજૂર સંગઠનો વચ્ચેના કરાર મુજબ આપવામાં આવે છે.
SD/GP/RP/BT
(Visitor Counter : 152
પ્રધાનમંત્રીનું કાર્યાલય
દક્ષિણ આફ્રિકા અને ગ્રીસની ફળદાયી યાત્રા પછી બેંગલુરુ પહોંચતા પીએમ મોદીનું ભવ્ય સ્વાગત
પ્રધાનમંત્રી શ્રી નરેન્દ્ર મોદીએ આજે તેમની દક્ષિણ આફ્રિકા અને ગ્રીસની ચાર દિવસીય મુલાકાત બાદ બેંગલુરુ ખાતે આગમન કર્યું. પ્રધાનમંત્રીએ દક્ષિણ આફ્રિકામાં બ્રિક્સ સમિટમાં ભાગ લીધો હતો અને બાદમાં ગ્રીસની મુલાકાત લીધી હતી. પ્રધાનમંત્રીએ વિવિધ દ્વિપક્ષીય બેઠકો અને સ્થાનિક ચિંતન નેતાઓ સાથે બેઠકો કરી હતી. તેમણે બંને દેશોમાં વાઇબ્રન્ટ ભારતીય સમુદાયો સાથે પણ મુલાકાત કરી. VC દ્વારા ચંદ્રયાન-3 મૂન લેન્ડરના લેન્ડિંગના સાક્ષી બનેલા પ્રધાનમંત્રી બાદમાં ઈસરો ટીમ સાથે વાતચીત કરવા બેંગલુરુ પહોંચ્યા હતા.
પીએમ મોદીનું એચએએલ એરપોર્ટની બહાર ઉષ્માભર્યું સ્વાગત કરવામાં આવ્યું હતું ત્યારે તેમણે એકઠા થયેલા નાગરિકોને જય જવાન, જય કિસાન અને જય વિજ્ઞાન, જય અનુસંધાન સાથે સંબોધનની શરૂઆત કરી હતી. શ્રી મોદીએ કહ્યું કે ભારતની મહત્વની સફળતા અંગે તેઓ દક્ષિણ આફ્રિકા અને ગ્રીસમાં સમાન ઉત્સાહના સાક્ષી છે.
ISROની ટીમ સાથે રહેવાની આતુરતા વ્યક્ત કરતાં પ્રધાનમંત્રીએ કહ્યું કે, તેમણે પરત ફરતાં પહેલા બેંગલુરુ આવવાનો નિર્ણય કર્યો હતો. પ્રધાનમંત્રીએ પ્રોટોકોલ સંબંધિત મુશ્કેલીઓ ન લેવા માટે તેમની વિનંતી અંગે સહકાર આપવા બદલ રાજ્યપાલ, મુખ્યમંત્રી અને નાયબ મુખ્યમંત્રીનો આભાર માન્યો હતો.
પ્રધાનમંત્રીએ સ્વાગત માટે દરેકનો આભાર માન્યો અને એકત્ર થયેલા નાગરિકોમાંના ઉત્સાહની નોંધ લીધી અને રોડ શોમાં ચંદ્રયાન ટીમમાં સામેલ થવા માટે ISRO તરફ પ્રયાણ કર્યું.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ આણંદમાં આધુનિક ખાદ્ય પ્રસંસ્કરણ સુવિધાઓનો શુભારંભ કરાવ્યો
પ્રધાનમંત્રી શ્રી નરેન્દ્ર મોદીએ આજે આણંદ ખાતે અમૂલના અલ્ટ્રા મોડર્ન ચોકલેટ પ્લાન્ટ સહિત આધુનિક ખાદ્ય પ્રસંસ્કરણ સુવિધાઓનો શુભારંભ કરાવ્યો. તેમણે ચોકલેટ પ્લાન્ટની મુલાકાત પણ લીધી અને ત્યાં ઉપયોગમાં લેવાઈ રહેલી વિવિધ ટેકનોલોજી અને ત્યાં બનાવવામાં આવતા ઉત્પાદનો અંગે તેમને સંક્ષેપમાં માહિતી આપવામાં આવી હતી.
આ પ્રસંગે બોલતા પ્રધાનમંત્રીએ આટલી મોટી સંખ્યામાં એકત્રિત થવા બદલ આણંદના લોકોનો આભાર માન્યો હતો.
તેમણે કહ્યું કે આજે ઉદઘાટન થઇ રહેલા વિકાસ કાર્યો એ સહકારી ક્ષેત્ર માટે શુભ સંકેતો આપનારા છે. તેમણે કહ્યું કે અમૂલ બ્રાંડ વિશ્વભરમાં વિખ્યાત છે અને તે સમગ્ર વિશ્વમાં એક પ્રેરણાનો સ્રોત બની ચુકી છે. તેમણે કહ્યું કે અમૂલ એ માત્ર દૂધની પ્રક્રિયા અંગેની વાત નથી પરંતુ તે સશક્તિકરણનું સર્વશ્રેષ્ઠ મોડલ છે. પ્રધાનમંત્રીએ ઉમેર્યું કે સહકારના માધ્યમથી, સરદાર પટેલે એક એવો માર્ગ ચીંધ્યો કે જ્યાં ન તો સરકાર અને ન તો ઉદ્યોગપતિઓ નવીન પહેલ કરવાની આગેવાની કરી શકે છે. તેમણે કહ્યું કે તે એક અલગ જ મોડલ છે જ્યાં લોકોનું મહત્વ છે. તેમણે વધુમાં કહ્યું કે ગુજરાતમાં સહકારી ક્ષેત્રની અંદર કરવામાં આવેલા પ્રયત્નોએ લોકોને અને ખાસ કરીને ખેડૂતોને મદદ કરી છે. તેમણે શહેરી વિકાસ પર ભાર મુકવાની સરદાર પટેલની વાતને પણ યાદ કરી હતી.
2022માં ભારતની આઝાદીની 75મી જયંતિને યાદ કરતા પ્રધાનમંત્રીએ જણાવ્યું કે ભારત એ દૂધ પ્રસંસ્કરણમાં ખૂબ સારું પ્રદર્શન કરી રહ્યું છે પરંતુ તેનાથી પણ વધુ સારો દેખાવ કરી શકે છે. તેમણે કહ્યું કે નવીનીકરણ અને મૂલ્ય વર્ધન કરવાનો સમય હવે આવી ગયો છે. આ સંદર્ભમાં તેમણે મધના ઉત્પાદન અંગે પણ વાત કરી.
RP
(Visitor Counter : 161
રસાયણ અને ખાતર મંત્રાલય
કોવિડ-19 મહામારીનો સામનો કરવા દેશમાં રસાયણો, ખાતર અને દવાઓની ઉપલબ્ધી વધારવા તમામ પ્રયત્નો હાથ ધરવામાં આવી રહ્યાં છેઃ ગૌડા
કેન્દ્રીય રસાયણ અને ખાતર મંત્રી શ્રી ડી. વી. સદાનંદ ગૌડાએ જણાવ્યું હતું કે કોવિડ-19 મહામારીના કારણે પેદા થયેલા પડકારોનો સામનો કરવા માટે તેમનું મંત્રાલય દેશમાં દવાઓ, ખાતરો અને જંતુનાશક રસાયણોનો પુરતો પૂરવઠો જળવાઇ રહે તે માટે તમામ જરૂરી પગલાંઓ ભરી રહ્યું છે.
શ્રી સદાનંદ ગૌડાએ એક ટ્વીટ કરીને માહિતી આપી હતી કે ખેડૂતોને ખાતર, સામાન્ય લોકો અને આરોગ્ય સેવાઓને દવાઓ અને કોરોના વાયરસનો વિસ્ફોટ અટકાવવા જંતુનાશક તરીકે વપરાતાં રસાયણોની ઉપલબ્ધી વધે તે માટે યોગ્ય રણનીતિ ઘડી કાઢવા માટે તેમણે તેમના મંત્રાલયના ત્રણ વિભાગો ખાતર, ઔષધ અને રસાયણ તથા પેટ્રોકેમિકલ વિભાગના સચિવો અને અન્ય વરિષ્ઠ અધિકારીઓ સાથે ચર્ચા-વિચારણાં હાથ ધરી હતી.
આ બેઠકમાં શ્રી ગૌડાએ તમામ અધિકારીઓને તેમની વચ્ચે અને અન્ય સંબંધિત મંત્રાલયો વચ્ચે ગાઢ સંકલન જાળવવા જણાવ્યું હતું, જેથી કોઇપણ પ્રકારના અવરોધ વગર આવશ્યક ચીજ-વસ્તુઓનો પૂરવઠો જાળવી શકાય.
તાજેતરમાં રાજ્યકક્ષાના મંત્રી શ્રી મનસુખ માંડવિયાએ પણ વીડિયો કોન્ફરન્સ દ્વારા રસાયણ અને ખાતર વિભાગના અધિકારીઓ સાથે બેઠક યોજી હતી. આ બેઠક કોવિડ-19 મહામારીના ઉપદ્રવના સમયે રસાયણ અને પેટ્રોકેમિકલ ઉદ્યોગ સંબંધિત સમસ્યાઓ દૂર કરવાના હેતુસર યોજવામાં આવી હતી. શ્રી માંડવિયાએ એક ટ્વીટ કરીને જણાવ્યું હતું કે, "ભારત ખરેખર વસુદૈવ કુટુમ્બકમના વિચારોમાં માને છે અને ભાઇચારાની ભાવનાને પ્રોત્સાહિત કરે છે."
મંત્રાલયે જણાવ્યું હતું કે આગામી ખરીફ મોસમ માટે ખેડૂત સમુદાયને પુરતાં પ્રમાણમાં ખાતરનો જથ્થો પૂરવઠો ઉપલબ્ધ બની રહે તે માટે ખાતર કંપનીઓ પહેલેથી જ તેમની સંપૂર્ણ કાર્યક્ષમતાથી કામગીરી કરી રહી છે. ફાર્મા ક્ષેત્ર પણ હાઇડ્રોક્સિક્લોરોક્વિન સહિત આવશ્યક દવાઓનું પુરતાં જથ્થામાં ઉત્પાદન કરવા માટે તેમના સંપૂર્ણ પ્રયાસો કરી રહ્યું છે. ભારત સમગ્ર વિશ્વમાં હાઇડ્રોક્સિક્લોરોક્વિનનો સૌથી મોટો ઉત્પાદક દેશ છે અને તે ઘરેલું માંગ સંતોષવાની સાથે સાથે વિદેશમાં વધારાની દવાઓનો નિકાસ કરી રહ્યું છે. જંતુનાશક તરીકે વપરાતા રસાયણોનું ઉત્પાદન અને તેનો પૂરવઠો પણ સંતોષકારક છે.
GP/DS
(Visitor Counter : 225
વહાણવટા મંત્રાલય
‘આત્મનિર્ભર ભારત’ યોજના હેઠળ શ્રી માંડવીયાએ ભારતના નેજા હેઠળ વહાણોમાં વધારો કરી ભારતના મેરીટાઈમ ઉદ્યોગમાં શીપ રિપેરીંગ સુવિધાઓ વધારવા માટેના વિઝનનો પ્રારંભ કર્યો
શિપિંગ મંત્રાલયનાં રાજ્યકક્ષાનાં મંત્રી  શ્રી મનસુખ માંડવીયાના અધ્યક્ષપદે જહાજ માલિકોના એસોસિએશન, ચેરમેન અને મેનેજીંગ ડિરેક્ટર- શીપીંગ કોર્પોરેશન ઓફ ઈન્ડિયા, ડિરેક્ટર જનરલ શિપીંગ અને શિપિંગ વિભાગના વરિષ્ઠ અધિકારીઓની હાજરીમાં ભારતમાં શીપ રિપેરીંગ સુવિધાઓ વધારવામાં વૃધ્ધિ કરવાના તથા દુનિયામાં ભારતના નેજા હેઠળ જહાજોની સંખ્યામાં વધારો કરવાના વિઝનનો પ્રારંભ કર્યો છે.
શ્રી માંડવીયાએ શીપિગ ઉદ્યોગના પ્રતિનિધિઓ પાસેથી ભારતમાં શીપ રિપેરીંગ સુવિધાઓની મજબૂત વ્યવસ્થા તૈયાર કરવા અને ‘ભારતને શીપ રિપેર હબ’ માં રૂપાંતર કરવા માટે સૂચનો માંગ્યા હતા. તેમણે ભારતીય સર્વિસ એન્જીનિયરની નિપુણતામાં વધારો કરવા માટે તેમનું કૌશલ્ય વધારવાના, શીપ યાર્ડની ક્ષમતા વધારવા અને ભારતમાં જ ઉત્પાદન થયું હોય તેવા જરૂરી સ્પેર પાર્ટસનો પૂરવઠો વધારવાના પાસાં ઉપર ભાર મૂક્યો હતો.
પ્રધાનમંત્રી શ્રી મોદીના ‘આત્મનિર્ભર ભારત’ ના વિઝનનો પુનરોચ્ચાર કરતાં શ્રી માંડવીયાએ શીપ રિપેરીંગ સુવિધાઓમાં વિશ્વસ્તરની માળખાગત સુવિધાઓ વધારવા માટે અનુરોધ કર્યો હતો. ભારતના બંદરો પરથી દર વર્ષે અંદાજે 30,000 જહાજો પસાર થતા હોવાથી તેમણે આ તકનો લાભ લેવા અનુરોધ કર્યો હતો. શ્રી માંડવીયાએ અધિકારીઓને એવો નિર્દેશ આપ્યો હતો કે ભારતીય ધ્વજ ધરાવતા જહાજોની સંખ્યામાં વધારો કરવા માટે એક્શન પ્લાન ઘડી કાઢે. આવુ થઈ શકશે તો દર વર્ષે અંદાજે 13 અબજ ડોલરના વિદેશી હુંડિયામણની બચત થવા ઉપરાંત ભારતીય ટનેજમાં ભાડાના દર નીચા સ્તરે સ્થિર કરી શકાશે.
GP/DS
(Visitor Counter : 190
નાણા મંત્રાલય
દિલ્હીના સીજીએસટી અધિકારીઓએ ધોખેબાજીથી 134 કરોડ રૂપિયાની આઈટીસીનો દાવો કરવાના આરોપમાં એક વ્યક્તિની ધરપકડ કરી
કેન્દ્રિય વસ્તુ તેમજ સેવા કર  કમિશનરેટ, દિલ્હી પૂર્વના અધિકારીઓએ વિસ્તૃત વિશ્લેષણ પછી બનાવટી નિકાસકારોના એક નેટવર્કની ભાળ મેળવી, જે ધોખેબાજીથી આઈજીએસટી રિફંડનો દાવો કરવાના ઈરાદાથી, વસ્તુ તેમજ સેવા કર  અંતર્ગત 134 કરોડ રૂપિયાની નકલી ઈનપુટ ટેક્સ ક્રેડિટ નો લાભ પ્રાપ્ત કરવા માટે તેમનો ઉપયોગ કરી રહ્યા હતા.
જોખમ વિશ્લેષણના આધારે, એક જોખમરૂપ નિકાસકાર મેસર્સ વાઈબ ટ્રેડેક્સની તપાસ માટે ઓળખ કરવામાં આવી હતી. મેસર્સ વાઈબ ટ્રેડેક્સ પાનમસાલા, ચાવવાની તમાકુ, એફએમસીજી વસ્તુઓ વગેરેની નિકાસમાં કાર્યરત છે.
બનાવટી નિકાસકારોનું નેટવર્ક ચિરાગ ગોયલ નામની એક વ્યક્તિ દ્વારા સંચાલિત થતું હતું, જેઓ બ્રિટનની સુંદરલેન્ડ યુનિવર્સિટીથી એમબીએ છે. તેનો સહયોગી કે જે ફરાર છે તેની માલિકીની બે સપ્લાયર પેઢીઓ/કંપનીઓ દ્વારા તૈયાર કરાયેલા ઈ-વે બિલોના વ્યાપક વિશ્લેષણ પછી, એ જોવામાં આવ્યું કે જે વાહનો માટે માલની સપ્લાઈ માટે ઈ-વે બિલ તૈયાર કરાયા હતા, તેનો ઉપયોગ ગુજરાત, મહારાષ્ટ્ર, મધ્યપ્રદેશના દૂરના શહેરોમાં કરવામાં આવતો હતો અને ઉક્ત અવધિ દરમિયાન ક્યારેય પણ દિલ્હીમાં પ્રવેશ કર્યો નહોતો. આ દરમિયાન 134 કરોડ રૂપિયાની નકલી ઈનપુટ ટેક્સ ક્રેડિટનો લાભ ઉઠાવવા અને ઉપયોગ કરવા અંગે જાણકારી મળી.
ચિરાગ ગોયલે સરકાર સાથે છેતરપિંડી કરવા માટે એક ષડયંત્ર રચ્યું અને સીજીએસટી અધિનિયમ, 2017ની કલમ 132 અંતર્ગત નિર્દિષ્ટ અપરાધ કર્યા, જે સંજ્ઞેય અને બીનજામીનપાત્ર છે. તેમને મેટ્રોપોલિટન મેજિસ્ટ્રેટ પતિયાલા હાઉસ કોર્ટ, નવી દિલ્હી દ્વારા 26.10.2921 સુધી 14 દિવસ માટે ન્યાયિક કસ્ટડીમાં મોકલી દેવાયા છે. આ કેસમાં આગળની કાર્યવાહી ચાલી રહી છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 217
પ્રધાનમંત્રીનું કાર્યાલય
પ્રધાનમંત્રી શ્રીએ કેન્દ્રીય આરોગ્ય અને પરિવાર કલ્યાણ મંત્રી ડૉ મનસુખ માંડવિયાનો લેખ શેર કર્યો
પ્રધાનમંત્રી શ્રી નરેન્દ્ર મોદીએ સિકલ સેલ એનિમિયા નાબૂદી મિશન પર કેન્દ્રીય આરોગ્ય અને પરિવાર કલ્યાણ મંત્રી ડૉ મનસુખ માંડવિયાનો એક લેખ શેર કર્યો છે.
પ્રધાનમંત્રી કાર્યાલયે ટ્વીટ કર્યું:
"કેન્દ્રીય આરોગ્ય પ્રધાન ડૉ. મનસુખ માંડવિયા લખે છે કે કેવી રીતે 'સિકલ સેલ એનિમિયા નાબૂદી' મિશન રોગ સામેની લડતમાં મોટી તાકાત આપશે."
YP/GP/JD
(
સ્ટીલ મંત્રાલય
શ્રી ધર્મેન્દ્ર પ્રધાને સ્ટીલ મંત્રાલયનાં સેન્ટ્રલ પબ્લિક હોલ્ડીંગ એન્ટરપ્રાઈઝ સાથે કોરોનાવાયરસ અંગે જાહેર આરોગ્ય પ્રતિભાવ અંગે વીડિયો કોન્ફરન્સથી બેઠક યોજી
કેન્દ્રીય પેટ્રોલિયમ અને નેચરલ ગેસ તથા સ્ટીલ મંત્રી શ્રી ધર્મેન્દ્ર પ્રધાને સ્ટીલ મંત્રાલય અને સ્ટીલ મંત્રાલય હેઠળ કાર્યરત સેન્ટ્રલ પબ્લિક હોલ્ડીંગ એન્ટરપ્રાઈઝીઝ સાથે કોરોનાવાયરસ  અંગે જાહેર આરોગ્ય અંગે પ્રતિભાવ મેળવવા વીડિયો કોન્ફરન્સથી બેઠક યોજી હતી. સ્ટીલ મંત્રાલયના રાજ્યકક્ષાના મંત્રી શ્રી ફગ્ગન સિંઘ કુલસ્તે અને સચિવ  શ્રી બિનોય કુમાર પણ આ બેઠકમાં જોડાયા હતા. આ બેઠકમાં નીચે મુજબના નિર્ણયો લેવામાં આવ્યા હતા:
1. સેન્ટ્રલ પબ્લિક સેકટરનાં તમામ એકમો  ભારત સરકારે સર્ક્યુલેટ કરેલા સોશિયલ ડિસ્ટંસિંગના નિયમોનુ પોતાના કામના સ્થળે, ટાઉનશિપમાં તથા ખાણો વગેરે સ્થળોએ પાલન કરશે.
2. કોરોનાવાયરસના સંદર્ભમાં સેન્ટ્રલ પબ્લિક સેકટરનાં તમામ એકમોને આરોગ્ય અને પરિવાર કલ્યાણ વિભાગ અને/અથવા રાજ્ય સરકારો તરફથી જણાવવામાં આવેલી હોસ્પિટલો, કવૉરન્ટાઈનની સુવિધાઓને સંપૂર્ણપણે સજજ રાખવામાં આવશે.
3. સ્ટીલ ઑથોરિટી ઑફ ઇન્ડિયા  મારફતે હાથ ધરવામાં આવેલા સર્વિસના પ્રયાસોને સેન્ટ્રલ પબ્લિક સેકટરનાં તમામ એકમો અનુસરશે અને તેમના કર્મચારીઓ અને પરિવારો જ્યાં સામાજિક ક્ષેત્રની કોઈ પહેલ હાથ ધરતા હોય ત્યાં નોંધણી કરાવશે. આ પહેલ હેઠળ ‘આનંદન’  માટેની પહેલને સ્ટીલ ક્ષેત્રના સેન્ટ્રલ પબ્લિક સેકટરનાં તમામ એકમો ત્વરીત અમલમાં મુકશે. આ પહેલ હેઠળ સ્ટીલ ક્ષેત્રમાં સ્થળાંતર કરીને આવેલા કામદારો તથા સમાજના નબળા વર્ગ માટે ભોજન આપવાની પ્રવૃત્તિ હાથ ધરવામાં આવશે.
આ દરમિયાન કોર્પોરેટ સામાજિક જવાબદારી પ્રવૃતિ  હેઠળ સ્ટીલ ક્ષેત્રનાં સેન્ટ્રલ પબ્લિક સેકટરનાં તમામ એકમો નીચે મુજબનુ યોગદાન આપશે:
(Visitor Counter : 95
પ્રધાનમંત્રીનું કાર્યાલય
ભારતના જી20 પ્રમુખપદના લોગો, થીમ અને વેબસાઇટનું અનાવરણ
પ્રધાનમંત્રી શ્રી નરેન્દ્ર મોદીએ આજે ભારતના જી20 પ્રેસિડન્સીના લોગો, થીમ અને વેબસાઇટનું અનાવરણ કર્યું હતું.
પ્રધાનમંત્રીએ વર્ચ્યુઅલ મોડમાં જે લોગો અને થીમનું અનાવરણ કર્યું હતું, તે નીચે મુજબ છેઃ
લોગો અને થીમ સમજૂતી
જી20 લોગો ભારતના રાષ્ટ્રધ્વજ – કેસરી, શ્વેત અને લીલો અને વાદળી – ના જીવંત રંગોમાંથી પ્રેરણા લે છે. તે પડકારો વચ્ચે વિકાસને પ્રતિબિંબિત કરતાં ભારતનાં રાષ્ટ્રીય ફૂલ કમળ પાસે પૃથ્વીના ગ્રહને મૂકે છે. પૃથ્વી ભારતનાં જીવન પ્રત્યેના ગ્રહ-તરફી અભિગમને પ્રતિબિંબિત કરે છે, જે પ્રકૃતિ સાથે સંપૂર્ણ સંવાદિતા ધરાવે છે. જી20ના લોગો નીચે "ભારત" છે જે દેવનાગરી લિપિમાં લખાયેલું છે.
લોગો ડિઝાઇન માટેની ખુલ્લી સ્પર્ધા દરમિયાન પ્રાપ્ત વિવિધ એન્ટ્રીઓમાં સમાવિષ્ટ તત્વો પર આ લોગો તૈયાર થયો છે. MyGov પોર્ટલ પર આયોજિત આ સ્પર્ધાને ૨૦00થી વધુ સબમિશન્સ સાથે ઉત્સાહપૂર્ણ પ્રતિસાદ મળ્યો. આ બાબત ભારતના જી-20ના પ્રમુખપદ દરમિયાન પ્રધાનમંત્રીનાં જન ભાગીદારીનાં વિઝનને અનુરૂપ છે.
ભારતના જી-20ના પ્રમુખપદની થીમ -" વસુધૈવ કુટુમ્બકમ્" અથવા "એક પૃથ્વી એક પરિવાર એક ભવિષ્ય" - મહા ઉપનિષદના પ્રાચીન સંસ્કૃત લખાણમાંથી લેવામાં આવી છે. અનિવાર્યપણે, આ થીમ માનવ, પ્રાણી, વનસ્પતિ અને સૂક્ષ્મ સજીવો - અને પૃથ્વી અને વિશાળ બ્રહ્માંડમાં તેમનાં આંતરજોડાણને અને તમામ જીવનનાં મૂલ્યને સમર્થન આપે છે.
આ થીમ LiFE  પર પણ પ્રકાશ પાડે છે, જેમાં વ્યક્તિગત જીવનશૈલી તેમજ રાષ્ટ્રીય વિકાસ એમ બંને સ્તરે તેની સંલગ્ન, પર્યાવરણને અનુકૂળ અને જવાબદાર પસંદગીઓ સામેલ છે, જે વૈશ્વિક સ્તરે પરિવર્તનશીલ પગલાં તરફ દોરી જાય છે, અને સ્વચ્છ, હરિયાળાં અને વાદળી ભવિષ્યમાં પરિણમે છે.
આ લોગો અને થીમ સંયુક્તપણે ભારતના જી20 પ્રેસિડન્સીનો શક્તિશાળી સંદેશ આપે છે, જે એ છે કે આપણે આ કટોકટીનાં સમયમાંથી પસાર થઈએ છીએ ત્યારે વિશ્વમાં તમામ માટે ન્યાયી અને સમાન વિકાસ માટે આતુર છીએ અને આ વિકાસ સ્થાયી, સંપૂર્ણ, જવાબદાર અને સર્વસમાવેશક રીતે છે. તે આપણા જી-20ના પ્રમુખપદ માટે એ વિશિષ્ટ ભારતીય અભિગમનું પ્રતિનિધિત્વ કરે છે, જે આસપાસની ઇકોસિસ્ટમ સાથે સુમેળમાં રહે છે.
ભારત માટે, જી-20 પ્રેસિડન્સી "અમૃતકાલ"ની શરૂઆત પણ કરે છે, જે 15 ઑગસ્ટ, 2022 ના રોજ તેની સ્વતંત્રતાની 75મી વર્ષગાંઠથી શરૂ થતો 25 વર્ષનો સમયગાળો છે, જે તેની સ્વતંત્રતાની શતાબ્દી સુધી દોરી જાય છે, એક ભાવિ, સમૃદ્ધ, સર્વસમાવેશક અને વિકસિત સમાજ તરફ દોરી જાય છે, જે તેનાં મૂળમાં માનવ-કેન્દ્રિત અભિગમ દ્વારા વિશિષ્ટ છે.
G20 વેબસાઈટ
પ્રધાનમંત્રીએ ભારતના જી20 પ્રેસિડન્સીની વેબસાઇટ www.g20.in પણ લૉન્ચ કરી હતી. આ વેબસાઇટ જે દિવસે ભારત જી -20 રાષ્ટ્રપતિ પદ સંભાળશે એ દિવસ1 ડિસેમ્બર 2022ના રોજ જી 20 પ્રેસિડન્સી વેબસાઇટ www.g20.org પર એકીકૃત સ્થળાંતર કરશે. જી20 અને લોજિસ્ટિક્સ વ્યવસ્થા વિશેની નક્કર માહિતી ઉપરાંત, વેબસાઇટનો ઉપયોગ જી20 પર માહિતીના ભંડાર તરીકે નિર્માણ અને સેવા આપવા માટે પણ કરવામાં આવશે. વેબસાઇટમાં નાગરિકો માટે તેમનાં સૂચનો રજૂ કરવા માટે એક વિભાગ સામેલ છે.
G20 એપ
વેબસાઇટ ઉપરાંત એન્ડ્રોઇડ અને આઇઓએસ બંને પ્લેટફોર્મ પર મોબાઇલ એપ્લિકેશન "જી 20 ઇન્ડિયા" શરૂ કરવામાં આવી છે.
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 182.23 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 22,427 થયું
સક્રિય કેસનું ભારણ હાલમાં 0.05% છે
સાજા થવાનો દર હાલમાં 98.75% નોંધાયો
છેલ્લા 24 કલાકમાં 2,531 દર્દીઓ સાજા થયા, કુલ વધીને 4,24,75,588 દર્દીઓ સાજા થયા
છેલ્લા 24 કલાકમાં ભારતમાં 1,938 નવા કેસ નોંધાયા
દૈનિક પોઝિટિવીટી દર 0.29% પહોંચ્યો
સાપ્તાહિક પોઝિટિવીટી દર હાલમાં 0.35% છે
કુલ 78.429 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 6,61,954 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 127
પ્રધાનમંત્રીનું કાર્યાલય
રોજગાર મેળા હેઠળ, પ્રધાનમંત્રી 13મી એપ્રિલે સરકારી વિભાગો અને સંસ્થાઓમાં નવા નિમણૂક પામેલા 71,000 નિમણૂંક પત્રોનું વિતરણ કરશે
પ્રધાનમંત્રી શ્રી નરેન્દ્ર મોદી 13મી એપ્રિલ, 2023ના રોજ સવારે 10:30 વાગ્યે વિડિયો કોન્ફરન્સિંગ દ્વારા લગભગ 71,000 નવા નિમણૂક પત્રોનું વિતરણ કરશે. આ પ્રસંગે પ્રધાનમંત્રી આ નિયુક્તિઓને પણ સંબોધિત કરશે.
રોજગાર મેળો એ રોજગાર સર્જનને સર્વોચ્ચ અગ્રતા આપવાની પ્રધાનમંત્રીની પ્રતિબદ્ધતાની પરિપૂર્ણતા તરફનું એક પગલું છે. રોજગાર મેળા વધુ રોજગાર નિર્માણમાં ઉત્પ્રેરક તરીકે કામ કરશે અને યુવાનોને તેમના સશક્તિકરણ અને રાષ્ટ્રીય વિકાસમાં ભાગીદારી માટે અર્થપૂર્ણ તકો પ્રદાન કરશે તેવી અપેક્ષા છે.
દેશભરમાંથી પસંદ કરાયેલા નવી ભરતીઓ ભારત સરકાર હેઠળ વિવિધ હોદ્દા/પોસ્ટ પર જોડાશે જેમ કે ટ્રેન મેનેજર, સ્ટેશન માસ્ટર, સીનિયર કોમર્શિયલ કમ ટિકિટ ક્લાર્ક, ઈન્સ્પેક્ટર, સબ ઈન્સ્પેક્ટર, કોન્સ્ટેબલ, સ્ટેનોગ્રાફર, જુનિયર એકાઉન્ટન્ટ, ટપાલ સહાયક, આવક ટેક્સ ઈન્સ્પેક્ટર, ટેક્સ આસિસ્ટન્ટ, સિનિયર ડ્રાફ્ટ્સમેન, જેઈ/સુપરવાઈઝર, આસિસ્ટન્ટ પ્રોફેસર, ટીચર, લાઈબ્રેરિયન, નર્સ, પ્રોબેશનરી ઓફિસર્સ, PA, MTS વગેરે.
નવા નિમણૂક પામેલાઓને કર્મયોગી પ્રારંભ દ્વારા પોતાને તાલીમ આપવાની તક પણ મળશે, જે વિવિધ સરકારી વિભાગોમાં તમામ નવા નિમણૂકો માટે ઓનલાઈન ઓરિએન્ટેશન કોર્સ છે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વિજ્ઞાન અને ટેકનોલોજી મંત્રાલય
API અને દવાના ઇન્ટર્મીડિએટ્સની નિર્ભરતા ઘટાડવા માટે CSIR-IICTની વિવિધ પહેલ
કોઇપણ દવાના ઉત્પાદનમાં સક્રીય ફાર્માસ્યુટિકલ ઘટકો  અને ઇન્ટર્મીડિએટ્સ મુખ્ય ઘટકો હોય છે જે દવાની ઇચ્છિત અસરો ઉત્પન્ન કરે છે. API અને દવાના ઇન્ટર્મીડિએટ્સ માટે ભારત ખૂબ મોટાપાયે ચીન પર નિર્ભરતા રાખે છે. હવે હૈદરાબાદ સ્થિત ઇન્ડિયન ઇન્સ્ટિટ્યુટ ઓફ કેમિકલ ટેકનોલોજી એ API અને દવાના ઇન્ટર્મીડિએટ્સ તૈયાર કરવા અને તેનું ઉત્પાદન કરવા માટે હૈદરાબાદમાં આવેલી અન્ય ફાર્માસ્યુટિકલ કંપની લેક્સાઇ લાઇફ સાયન્સિસ સાથે જોડાણ કર્યું છે. આ પહેલ આવા ઘટકો માટે ભારતીય ફાર્માસ્યુટિકલ ક્ષેત્રની ચીન પરની નિર્ભરતા ઘટાડવામાં મદદરૂપ થઇ શકે છે..
IICT એ વૈજ્ઞાનિક અને ઔદ્યોગિક સંશોધન પરિષદ  હેઠળ કાર્યરત લેબોરેટરી છે જે કોરોના વાયરસ સામે લડવા માટે ઉપયોગમાં લેવાતી દવાઓના સિન્થેસિસ માટે લેક્સાઇ સાથે કામ કરી રહી છે. આ જોડાણમાં મુખ્યત્વે યુમીફેનોવીર, રેમડેસિવિર અને હાઇડ્રોક્સિ ક્લોરોક્વિન ના મુખ્ય ઇન્ટર્મીડિએટ પર ધ્યાન કેન્દ્રિત કરવામાં આવશે.
ભારત મેલેરિયા વિરોધી દવા HCQના સૌથી મોટા ઉત્પાદક પૈકી એક છે અને તાજેતરના અઠવાડિયાઓમાં આ દવાની માંગમાં નોંધપાત્ર વધારો થયો છે. ભારતે છેલ્લા કેટલાક દિવસમાં અમેરિકા સહિત 50થી વધુ દેશમાં HCQનો જથ્થો મોકલ્યો છે. આ જોડાણના કારણે મુખ્ય કાચા માલ માટે ચીન પર ઓછામાં ઓછી નિર્ભરતા સાથે પ્રક્રિયા ખર્ચમાં ઘટાડો થશે. વધુમાં, રેમડેસિવિર જેનો અગાઉ ઇબોલા વાયરસના દર્દીઓમાં ઉપયોગ થતો હતો તે હાલમાં કોવિડ-19 સામે તેની કાર્યદક્ષતા અને સલામતીનું મૂલ્યાંકન કરવા માટે તબીબી પરીક્ષણો હેઠળ છે.
જાહેર આરોગ્ય માટે દવા સુરક્ષા અને આવશ્યક દવાઓનો વિના અવરોધે પૂરવઠો ખૂબ જ મહત્વપૂર્ણ છે તે જાણ્યા પછી પ્રધાનમંત્રીની અધ્યક્ષતામાં કેન્દ્રીય મંત્રીમંડળે, ભારતમાં દવાના જથ્થાબંધ ઉત્પાદનને પ્રોત્સાહન આપવા માટે અને ચીન પણ આપણી નિર્ભરતા ઓછી કરવા માટે વિશેષ પેકેજને મંજૂરી આપી છે.
લેક્સાઇ લાઇફ સાયન્સિસ પ્રાઇવેટ લિમિટેડની સ્થાપના 2007માં વૈશ્વિક ફાર્માસ્યુટિકલ કંપનીઓના શોધ રસાયણશાસ્ત્ર અભિયાનને પ્રવેગ આપવાની દૂરંદેશી સાથે થઇ હતી. આજે લેક્સાઇ API/ ફોર્મ્યુલેશન વિકાસ તેમજ API ઉત્પાદન સાથે એક એકીકૃત ફાર્માસ્યુટિકલ કંપની તરીકે વૃદ્ધિ પામી છે.
આ જોડાણનો ઉપયોગ ઉત્પાદનોનું વ્યાપરિક ધોરણે કેવી રીતે ઉત્પાદન કરવુ તે જાણવામાં થશે. લેક્સાઇ લાઇફ સાયન્સિસ આ ઉત્પાદનનોનું વ્યાપારિકરણ કરનારી જૂજ સૌપ્રથમ કંપનીઓમાંથી એક હશે. આ API અને ઇન્ટર્મીડિએટ્સનું ઉત્પાદન
લેક્સાઇ દ્વારા તેમની પેટા કંપની થેરાપિવા પ્રાઇવેટ લિમિટેડ ખાતે આવેલા યુ.એસ. ફુડ એન્ડ ડ્રગ એડમિનિસ્ટ્રેશન / ગુડ મેન્યુફેક્ચરિંગ પ્રેક્ટિસ  માન્યતા પ્રાપ્ત પ્લાન્ટ્સ ખાતે કરવામાં આવશે.
[Keywords : Active Pharmaceutical Ingredients , Drug Intermediates, CSIR-IICT
વધુ વિગતો માટે : ડૉ. એમ. ચંદ્રશેખરન, CSIR- ઇન્ડિયન ઇન્સ્ટિટ્યુટ ઓફ કેમિકલ ટેકનોલોજી, હૈદરાબાદ – 500007, ભારત
ઈમેલ :headkim@iict.res.in]
GP/DS
(Visitor Counter : 191